முத்தரசன் மற்றும் வைகோ அவர்களின் அறிக்கைகளில் சாரமாக இருக்கும் செய்தி வேணு சீனிவாசன் மிகவும் தயாள குணம் கொண்டவர். முதலாளிகளிலேயே மிகவும் நேர்மையான முதலாளி, அவர் பல கோயில்களுக்கு திருப்பணிகள் செய்துள்ளார் மற்றும் ஏழைகளுக்கும் உதவியுள்ளார் என்பதுதான். எனவே இதை எல்லாம் செய்ததால் வேணு சீனிவாசன் ஒரு அக்மார்க் யோக்கியன் என்பதில் முத்தரசன் அவர்களும். வைகோ அவர்களும் ஒரே புள்ளியில் ஒன்றுபடுகின்றார்கள். வேணு சீனிவாசன் மீது முத்தரசன் மற்றும் வைகோ போன்றவர்கள் வைத்திருக்கும் நம்பிக்கையைப் பார்க்கும் போது நமக்கு கீழ் வெண்மணி படுகொலையில் முக்கிய குற்றவாளியான கோபால கிருஷ்ண நாயுடுவை விடுதலை செய்ய நீதிபதி மகராஜன் சொன்ன காரணம் தான் நினைவுக்கு வருகின்றது, "கார், நிலம், உடமை உள்ள பணக்காரர்கள் தாங்களே கொலை செய்திருப்பார்கள் என்பதை நம்ப முடியவில்லை”.